
PREAMBUL
Plan de selecție 

 pentru membrii Consiliului de Administraţie

Drumuri Municipale Timişoara S.A.

- componenta inițială

Prezentul document este întocmit în conformitate cu prevederile OUG nr. 109/2011 privind guvernanța corporativă a întreprinderilor publice, cu modificările și completările ulterioare și cu prevederile HG nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011.

Procedura de selecţie se efectuează cu scopul de a asigura transparenţa şi profesionalismul Consiliului de Administraţie al întreprinderii publice, potrivit standardelor de guvernanță corporativă, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică.

În conformitate cu prevederile art. 3 din Anexa nr. 1 la  Hotărârea de Guvern nr. 722/2016, declanşarea procedurii de selecţie a membrilor Consiliului de Administraţie al Drumuri Municipale Timişoara S.A. începe la data la care autoritatea publică tutelară emite actul administrativ în acest sens, respectiv Hotărârea Consiliului Local al Municipiului Timişoara nr. 498/21.12.2021

Selecţia se realizează de către Comisia de selecție constituită prin HCL 64/2021 în colaborare cu un expert independent, persoană fizică sau juridică specializată în recrutarea resurselor umane.


Totodată, luând în considerarea dispoziţiile HG nr. 722/2016, după declanşarea procedurii de selecţie se publică planul de selecţie - componenta iniţială, document de lucru care cuprinde, fără a se limita la acestea, aspectele cheie ale procedurii de selecţie, identificând data de început a procedurii de selecţie, documentele ce trebuie depuse de eventualii candidaţi, cerinţele cu privire la expertul independent, data finalizării planului de selecţie în integralitatea sa, precum şi alte elemente care pot fi aduse la cunoştinţă până la numirea administratorilor.

SCOPUL SI DOMENIUL DE APLICARE A PLANULUI DE SELECTIE 

Planul de selecţie este un document de lucru prin care se stabileşte calendarul procedurii de selecţie de la data iniţierii procedurii de selecţie până la data numirii persoanelor desemnate pentru funcţiile de administratori, structurat pe două componente: componenta iniţială, care se întocmeşte în termen de 10 zile de la data declanşării procedurii şi componenta integrală, care se întocmeşte după constituirea comisiei de selecţie, selectarea expertului independent sau începerea procedurii selecţiei de către comitetul de nominalizare şi remunerare din cadrul consiliului, după caz.

Prezenta componentă inițială a planului de selecție este întocmită cu scopul recrutării și selecției unui număr de 9 membri ai Consiliului de Administrație al Drumuri Municipale Timişoara S.A. cu respectarea prevederilor Ordonanţei de Urgenţă a Guvernului nr. 109/2011, modificată și aprobată prin Legea 111/2016, și a dispoziţiilor Hotărârii de Guvern nr. 722/2016. 

Componenta  inițială  a fost  elaborată  cu  scopul  de  a  oferi  fundament  pentru componenta integrală a planului de selecție. 

Planul de selecție  în  integralitatea  sa  constituie  fundamentul  procedurii  de  selecție, reflectând  principalele  activități  și  decizii  care  trebuie  realizate,  termenele  de realizare, structurile implicate, precum și documentele de lucru. 

Planul de selecție, in integralitatea lui, va fi realizat de expertul independent recrutat. 

PRINCIPII
Întocmirea  proiectului componentei inițiale a planului de selecție s-a realizat cu  claritate pentru  a  putea  fi determinate toate  aspectele  cheie  ale  procedurii  de  selecție,  în  concordanță  cu prevederile  OUG  109/2011 modificată și aprobată prin Legea 111/2016 și HG 722/2016.


Planul  de  selecție  este  astfel  întocmit,  încât  procedura  de  recrutare  și  selecție  să  se realizeze cu respectarea dreptului la libera competiție, echitate și egalitate de  șanse,  nediscriminare, transparență, tratament egal și asumarea răspunderii. 

TERMENE ALE PROCEDURII DE SELECȚIE
Data de începere a procedurii de selecție, conform Art. 3 din HG nr. 722/2016, este data Hotărârii Consiliului Local Timisoara prin care s-a aprobat demararea procedurii de selecție, respectiv HCL nr. 498/21.12.2021. 

Procedura de selecție se finalizează în termen de maximum 150 de zile de la declanșare.

CONTRACTAREA EXPERTULUI INDEPENDENT 
Inițierea procedurii de selecție și contractarea expertului independent
În conformitate cu prevederile art. 3 lit. b) din Anexa nr. 1 la  Hotărârea de Guvern nr. 722/2016, declanşarea procedurii de selecţie a membrilor Consiliului de Administraţie al Drumuri Municipale Timişoara S.A. începe la data la care autoritatea publică tutelară emite actul administrativ în acest sens, respectiv Hotărârea Consiliului Local al Municipiului Timişoara nr. 498/21.12.2021.
Având în vedere faptul că Societatea Drumuri Municipale Timişoara S.A. îndeplineşte condiţiile prevăzute la art. 29 alin. (5) din OUG nr. 109/2011, este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane. 
Potrivit prevederilor art. 8 din Normele de aplicare a OUG nr. 109/2011, aprobate prin HG nr. 722/2016, termenii de referinţă pentru expertul independent sunt propuşi pe baza componentei iniţiale a planului de selecţie, de către autoritatea publică tutelară sau comitetul de nominalizare şi remunerare, după caz. 

Selecţia expertului independent specializat în recrutarea resurselor umane se realizează în conformitate cu prevederile legale în vigoare şi cu luarea în considerare a următoarelor criterii:

	Nr.
	CRITERII
	OBSERVAŢII

	1
	Portofoliul de clienți în ultimii 3 ani pentru selecția administratorilor sau directorilor la întreprinderi publice sau private
	Portofoliul sa conțină minimum 10 clienți diferiți pentru care s-a realizat procedura de recrutare si selecție a membrilor CA și/sau a administratorilor executivi.

Dovada: Prestările de servicii vor fi justificate prin prezentarea unor certificate de bună execuție/contracte/procese verbale de recepție emise sau consemnate de către autoritatea publică tutelară ori de către clientul privat beneficiar sau orice alt tip de document justificativ.

	2
	Valoarea totală a contractelor de recrutare în ultimii 3 ani pentru activitatea de selecție a administratorilor si directorilor


	Valoarea totală a contractelor în ultimii 3 ani să fie de minimum 5.000 lei fără TVA.

	3
	Componența echipei de proiect cu referire la numărul de experți ce poate fi alocat proiectului şi expertiza acestora în proceduri de recrutare de administratori
	Echipa de proiect sa fie alcătuită din cel puțin un expert care a desfășurat proiecte similare in domeniu.
Experiența relevantă de minimum 4 ani în selecția administratorilor neexecutivi și/sau executivi

	4
	Gradul de expertiză a expertului independent în privința recrutării de administratori/directori în sectorul de activitate al întreprinderii publice
	Minimum două proiecte de recrutare și selecție a membrilor CA și/sau administratorilor executivi în sectorul de activitate: construcții de drumuri și autostrăzi.

	5
	Managementul de proiect și capacitățile de coordonare ale expertului
	Furnizarea de recomandări la cerere prin

prezentarea unui curriculum vitae pentru fiecare expert, din care să rezulte experiența privind participarea la selecția și recrutarea de personal de administrare și conducere la societăți din domeniul public și privat

	6
	Experiență în dezvoltarea profilului pentru consiliu, bazată pe integrare personalizată a nevoilor de strategii de afaceri, organizaționale, de conducere și guvernanță
	Îndeplinirea activității de stabilire a profilului pentru consiliu, în proiectele de recrutare si selecție a membrilor CA sau directorilor, conform OUG nr. 109/2011.

Posibilitatea de a furniza la cerere recomandări privind stabilirea profilului conform legislației.

	7
	Procentul de candidați recomandați și ulterior selectați, care își păstrează această calitate pentru mai mult de un an în ultimii 3 ani.
	Minimum 70%


ROLURI ȘI RESPONSABILITĂȚI
Prezenta secțiune definește principalele activități pe care părțile implicate în procesul de recrutare și selecție trebuie sa le îndeplinească în scopul unei bune gestionări a procesului de recrutare și selecție.
1. Autoritatea publică tutelară are următoarele atribuţii: 

Face propuneri pentru membrii CA în baza unei selecții prealabile efectuate de Comisia de selecție constituită prin HCL nr. 64/2021 în colaborare cu un expert independent, persoană fizică sau juridică specializată în recrutarea resurselor umane.

· Întocmește Scrisoarea de așteptări și o publică pe pagina proprie de internet;
· Decide asupra declanșării procedurii de recrutare si selecție;
· Elaborează componenta iniţială a planului de selecţie, în consultare cu Comitetul de nominalizare şi remunerare şi cu acţionarii;

· Propune termenii de referință pentru expertul independent;

· În elaborarea componentei integrale a planului de selecție oferă consultanță expertului independent (art. 14 lit. c din Anexa nr. 1 la H.G. nr.  722/2016);

                2. Expertul independent are următoarele atribuţii:  

                În vederea desemnării candidatului pentru poziția de membru în consiliul de administrație, expertul independent trebuie să desfășoare activitățile prevăzute de OUG nr. 109/2011 și de Normele metodologice aprobate prin HG nr. 722/2016, având următoarele obligații, dar nelimitându-se la acestea în recrutarea și selecția candidaților în conformitate cu prevederile legislației aplicabile.

· elaborează şi propune procedura de selecţie a candidaţilor;
· elaborează planul de selecţie, respectiv componenta integrală a  planului de selecţie în consultare cu autoritatea publică tutelară, pentru a putea determina toate aspectele-cheie ale procedurii de selecţie și introduce datele în acest plan;

· elaborează profilul consiliului de administrație care conține și matricea consiliului în baza cărora sunt elaborate profilul candidatului pentru funcția de administrator și matricea candidatului;

· elaborează în consultare cu autoritatea publică tutelară un profil personalizat al candidatului într-un mod transparent, sistematic şi riguros pentru a se asigura că sunt identificate capacităţile necesare pentru desemnarea celor mai buni candidați; 

· stabileşte profilul candidatului cu respectarea dispoziţiilor legale în materie prevăzute de legislaţia specifică activităţii beneficiarului;

· stabileşte criteriile de evaluare în raport cu care candidatul este evaluat individual în procedura de selecție;

· stabileşte, împreună cu autoritatea publică tutelară, criteriile de selecţie, care includ, cel puţin, dar fără a se limita la aceasta, o experienţă relevantă în consultanţă în management sau în activitatea de conducere a unor întreprinderi publice ori societăţi din sectorul privat. Criteriile de selecţie vor fi elaborate şi selecţia va fi efectuată cu respectarea principiilor liberei competiţii, nediscriminării, transparenţei şi asumării răspunderii şi cu luarea în considerare a specificului domeniului de activitate a companiei.

· stabilește conținutului dosarului pentru depunerea candidaturilor pentru poziția respectivă;

· pregătește și întocmește anunțul privind selecția candidaților și asigură publicarea în cel puțin două ziare economice și/sau financiare de largă răspândire și pe pagina de internet a întreprinderii publice; Anunţul include condiţiile care trebuie să fie întrunite de candidaţi şi criteriile de evaluare a acestora.

· pregătește răspunsurile la eventualele solicitări de clarificări in perioada dintre publicarea anunțului si data depunerii candidaturilor;

· desfășoară și coordonează activităţile care stau la baza elaborării listei lungi. Lista lungă de candidaţi reprezintă lista cu toţi candidaţii care au trimis în termenul prevăzut de normele aprobate prin HG nr. 722/2016 dosarul de candidatură complet;

· verifică informaţiilor din dosarele de candidatură rămase pe lista lungă;
· stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat, care se efectuează în scris sau prin clarificări verbale;
· efectuarea unei analize comparative a candidaţilor rămaşi în lista lungă prin raportare la profilul candidaților, după efectuarea verificărilor informaţiilor din dosarele de candidatură rămase pe lista lungă;
· solicită informaţii suplimentare faţă de cele din dosarul de candidatură atunci când consideră necesar, pentru a asigura rigoarea şi corectitudinea deciziilor luate. Informaţiile suplimentare se obţin, fără a se limita la acestea, prin unul sau mai multe interviuri directe cu candidaţii, prin verificarea activităţii desfăşurate anterior de candidaţi, prin verificarea referinţelor oferite de către candidaţi;
· revizuiește, îmbunătățește şi validează acurateţea rezultatelor pe baza punctajului obţinut în matricea profilului de candidat;
· evaluează candidaţii pentru pozițiile respective, aflaţi în lista lungă de candidaţi;

· informează în scris despre deciziile luate candidaţii respinşi de pe lista lungă;

· pregătește răspunsurile la eventualele contestații, după publicarea rezultatului procedurii de selecție.

· realizează lista scurtă care cuprinde maximum 5 candidaţi pentru fiecare poziție prin eliminarea de pe lista lungă în ordinea descrescătoare a punctajului obţinut conform matricei profilului. Lista scurtă conţine şi punctajul obţinut de către fiecare candidat;

· evaluează candidaţii pentru poziția respectiva, aflaţi în lista scurtă;

· analizează scrisoarea de aşteptări, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice, în baza căreia candidaţii aflaţi în lista scurtă redactează o declaraţie de intenţie;

· analizează declaraţia de intenţie împreună cu Comisia de selecţie în raport de prevederile Capitolului III al Anexei 1d din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011;
· transmite Rapoartele finale către autoritatea publică tutelară în vederea luării deciziei de numire. 

3. Comisia de selecţie are următoarele atribuţii:

· Solicită candidaților din lista scurtă depunerea declarațiilor de intenție și împreună cu expertul independent efectuează analiza acestora și integrează rezultatele în matricea profilului de candidat,

· Organizează, împreună cu expertul independent, interviul pentru selecția finală a  candidaților,

· Realizează evaluarea finală a candidaților selectați în lista scurtă şi face propuneri în vederea numirii pentru poziția de membri în consiliu, pe baza raportului privind numirile finale întocmit în acest scop,

· Se consultă îndeaproape cu comitetul de nominalizare şi remunerare din cadrul consiliului, cu expertul independent, cu alte organisme implicate în procedura de selecție, după caz.

4. Comitetul de nominalizare si remunerare îndeplineşte următoarele atribuţii principale în procesul de recrutare şi selecţie a administratorilor, dar fără a se limita la acestea, în condiţiile legii: 

· acordă asistenţă şi consultanţă autorităţii publice tutelare (structurii de guvernanţă, comisiei de selecţie, expertului independent, după caz) în toate aspectele referitoare la procedura de selecţie şi pe tot parcursul acesteia, ori de câte ori este nevoie.

OBIECTIVELE PRINCIPALE ALE PROCEDURII DE SELECȚIE 
În vederea îndeplinirii scopului planului de selecţie, părţile implicate în derularea acesteia, enumerate anterior, trebuie să convină asupra următoarelor aspecte-cheie:

1. Cu privire la documentele necesare implementării procedurii de recrutare si selecţie:



• Profilul consiliului de administraţie şi profilul fiecărui membru al consiliului trebuie definitivat şi aprobat până la publicarea anunţului de selecţie. Comitetul de nominalizare şi remunerare este consultant în această activitate, în colaborare cu autoritatea publică tutelară şi expertul independent;

2. Derularea procedurii de recrutare si selecţie:

· Planul de selecţie, respectiv componenta iniţială trebuie comunicată în termen de 5 zile pentru consultare autorităţii publice tutelare şi definitivată în termen de 10 zile de la data declanşării procedurii de selecţie. Componenta integrală va fi definitivată până la data publicării anunţului;
· Pentru fiecare etapă a procedurii de selecţie trebuie stabilite termene limită, cu respectarea legislaţiei în vigoare şi ca un rezultat al bunei negocieri între părţi. Termenele limită trebuie stabilite şi incluse în planul de selecţie final;
· Elementele de confidenţialitate - aspectele cheie ale procesului de selecţie trebuie specificate şi integrate în planul de selecţie, precum şi modalitatea de abordare a acestora. În ceea ce priveşte confidenţialitatea şi accesul la documentele emise/uzitate în cadrul procedurii de selecţie, respectiv informaţiile privind identitatea candidaţilor, trebuie să fie tratate cu cel mai înalt grad de confidenţialitate, iar accesul la aceste informaţii trebuie să fie limitat numai la acele persoane care sunt implicate în procesul decizional. Toate dosarele candidaţilor vor fi tratate în deplină confidenţialitate atât de expertul independent, cât şi de autoritatea publică tutelară. De asemenea, această confidenţialitate se referă şi la a nu folosi în interes propriu aceste informaţii. Accesul la aceste informaţii se limitează numai la persoanele implicate în procesul decizional.

·  Notificări şi mijloace de comunicare - se transmit elementele cheie ale planului de selecţie, iar fiecare parte cu rol activ în procedura de recrutare şi selecţie va indica persoana/persoanele în atenţia căreia/cărora se vor adresa comunicările, precum şi mijloacele de comunicare. 
3. Menţiuni privind selecţia candidaţilor:

•
Asigurarea diversităţii competenţelor în cadrul Consiliului de administraţie - acest aspect prezintă relevanţă ca element cheie în alcătuirea listei scurte şi înaintarea propunerilor pentru numirea membrilor Consiliului de administraţie la întreprinderea publică care urmează prezenta procedură, întrucât poate conduce la eliminarea unor candidaţi valoroşi;

Decizia privind diversitatea trebuie reflectată în planul de selecţie, părţile implicate direct în trierea candidaturilor fiind responsabile pentru luarea deciziilor.
CALENDARUL PROCEDURII DE SELECȚIE
Prezenta secţiune defineşte etapele procesului de recrutare şi selecţie, termenele limită, documentele necesare, precum şi părţile implicate:
	NR.
	ETAPA
	DATA
	RESPONSABIL
	OBSERVATII

	1.
	Declanșarea procedurii de selecţie și publicarea scrisorii de așteptări pe pagina de internet a autorității publice tutelare
	21.12.2021 ;

Cel târziu o dată cu stabilirea listei scurte a candidaților


	Autoritatea publică tutelară
	Conform prevederilor art. 3 din Anexa nr. 1 din HG 722/2016 și art. 64 ind. 4 din OUG 109/2011;

HCL nr. 498/21.12.2021



	2.
	Elaborarea proiectului componentei inițiale a planului de selecție, formulare propuneri și definitivare
	În termen de 10 zile de la declanșarea procedurii
	Autoritatea publică tutelară în consultanță cu Comitetul de nominalizare şi remunerare (CNR) din cadrul Consiliului de Administraţie (CA)
	Conform prevederilor art. 5 alin. (3) din Anexa nr.1 la H.G.  nr. 722/2016

	3.
	Aprobarea Planului de selecție –componenta inițială
	Cel mult 20 de zile de la definitivarea planului de selecție- componenta inițială
	Autoritatea publică tutelară
	Conform prevederilor art.8 alin. 3 din Anexa 1 din HG 722/2016

	4.
	Contractarea expertului independent
	Conform termenelor legale
	Autoritatea publică tutelară
	În condițiile legii

	5.
	Definitivarea și aprobarea componentei integrale a planului de selecție și a Profilului Consiliului
	7 zile lucrătoare de la contractarea expertului independent
	Autoritatea publică tutelară  cu consultarea Comitetul de nominalizare şi remunerare din cadrul CA + expertul independent
	Conform art. 14, art. 28, art. 34 lit. b) din Anexa nr. 1 la H.G. nr. 722/2016

	6.
	Publicarea anunțului privind selecția
	Cu cel puțin 30 de zile înainte de data limită pt. depunerea candidaturi-lor
	Autoritatea publică tutelară  + expertul independent
	Conform prevederilor art. 29 alin. (7) și alin. (8) din OUG 109/2011 și art. 39 Anexa nr. 1 la H.G. nr. 722/2016

	7.
	Depunerea candidaturilor
	În termen de 30 de zile
	Candidați
	Conform prevederilor art. 39 alin. (2) din Anexa nr. 1 HG 722/2016

	8.
	Evaluarea candidaturilor în raport cu minimum de criterii
	În termen de 2 zile de la data limita pentru depunerea candidaturilor
	Expertul independent
	Conform prevederilor art. 42 din Anexa nr. 1 din HG 722/2016

	9.
	Solicitare de clarificări privitoare la candidatura
	În termen de 2 zile lucratoare de la evaluare
	Expertul independent
	Conform prevederilor art. 42 și art. 43 din Anexa nr. 1 din  HG 722/2016

	10.
	Recalcularea punctajului si stabilirea listei scurte
	In termen de 2 zile de la solicitare
	Expertul independent
	Conform prevederilor art. 43 din Anexa nr. 1 din  HG 722/2016

	11.
	Transmiterea răspunsului către candidați respinşi
	În termen de 1 zi de la termenul limită pentru solicitări
	Expertul independent
	Conform prevederilor art. 42 alin. (3) din Anexa nr. 1 din  HG 722/2016

	12.


	Realizarea listei scurte 
	În termen de 2 zile lucrătoare de la primirea clarificărilor
	Expertul independent
	Conform prevederilor art. 44 alin.(1) din Anexa nr. 1 la H.G.  nr. 722/2016

	13.
	Raport de activitate si comunicarea acestuia Autorității Publice Tutelare
	În termen de 2 zile de la lista scurta
	Expertul independent
	Raportul de activitate

	14.
	Depunerea declarației de intenție a candidaților din lista scurtă
	În termen de 15 zile de la data emiterii sau stabilirii listei scurte
	Candidații din lista scurtă
	Conform prevederilor art. 44 alin. (2) din anexa 1 la HG nr. 722/2016

	15.
	Analiza declarației de intenție si integrarea rezultatelor în matricea profilului de candidat
	2 zi de la depunerea declarației
	Comisia de selecție
	Conform prevederilor art. 44 alin.(3) din anexa 1 la HG nr. 722/2016

	16.
	Selecția finală a candidaților pe baza de interviu (în baza planului de interviu)
	3 zile de la analiza declarației de intenție
	Comisia de selecție și Expertul independent
	Conform prevederilor art.44 alin.(5) din anexa 1 la HG nr. 722/2016

	17.
	Întocmirea raportului pentru numirea finală și transmiterea acestuia 
	4 zile de la selecția finală
	Comisia de selecție
	Conform prevederilor art.44 alin.(7) si alin.(9) pct. b) din Anexa 1 la HG nr. 722/2016

	18.
	Finalizarea procedurii de selecție 
	150 de zile de la declanșarea procedurii
	Autoritatea Publică Tutelară
	Conform prevederilor art. 64 ind. 4 alin. (3) din OUG 109/2011


Notă: Termenele menţionate anterior sunt orientative, calendarul putând fi modificat în funcţie de situaţiile întâmpinate în timpul derulării procedurii.
REGULI PENTRU ALCĂTUIREA CONSILIULUI DE ADMINISTRAȚIE
· Cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani;
· Cel putin unul dintre membrii consiliului de administratie trebuie sa aiba studii economice si experienta in domeniul economic, contabilitate, de audit sau financiar de cel putin 5 ani;*
· în cadrul Consiliului de administraţie nu pot fi mai mult de doi membrii din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice;
· Majoritatea membrilor consiliului de administraţie este alcătuită din administratori neexecutivi şi independenţi, în sensul art. 1382 din Legea nr.-ul 31/1990 - privind societăţile comerciale, cu modificările şi completările ulterioare;
· Membrii consiliului de administraţie sunt persoane fizice sau juridice, cu experiență în îmbunătățirea performanței societăților sau regiilor autonome pe care le-au administrat sau condus.
· Membrii consiliului de administraţie care solicită reînnoirea mandatului, vor parcurge un proces de evaluare, pentru derularea căruia se va ţine cont de procedură de evaluare cu raportare la criteriile de selecţie, profilul consiliului de administraţie, profilul membrului de administraţie, precum şi raportat la performanţele înregistrate de către aceştia pe durata mandatului anterior, în baza raportului de activitate pe care îl vor depune în acest sens.
· Consiliul de administraţie va fi astfel desemnat încât se va asigura o diversificare a competenţelor la nivelul consiliului de administraţie;
· O persoană fizică poate exercita concomitent cel mult trei mandate de administrator şi/sau membru al consiliului de supraveghere în societăţi sau întreprinderi publice al căror sediu se află pe teritoriul României, întocmai cum stipulează prevederile art. 33 din O.U.G. nr.-ul 109/2011.

OBIECTIVE URMĂTOARE ÎN VEDEREA DEFINITIVĂRII PLANULUI DE SELECȚIE 

În vederea definitivării planului de selecţie, autoritatea publică tutelară, Muniipiul Timișoara în colaborare cu Comitetul de nominalizare şi remunerare şi cu expertul independent va întreprinde activităţile necesare pentru conformarea faţă de dispoziţiile OUG nr. 109/2011, cu modificările şi completările ulterioare, precum şi cu normele metodologice aprobate prin HG nr. 722/2016.

În acest sens, expertul independent va elabora, dar fără limitarea la acestea, următoarele documente în procesul de recrutare şi selecţie:

1. Planul de selecție-componenta integrală;

2. Profilul Consiliului de administraţie;
3. Profilul fiecărui membru al Consiliului de administraţie.
Expertul independent, în colaborare cu Comisia de selecţie, va întocmi, dar fără a se limita la acestea, următoarele documente necesare în procesul de recrutare şi selecţie (documente care completează prezentul Plan de selecție):
1.  Anunţurile privind selecţia, pentru presa tipărită şi online;
2.  Materialele referitoare la declaraţia de intenţie;
3.  Fişe de sinteză/rapoarte/procese verbale pentru fiecare fază a planului de selecţie;
4.  Plan de interviu;
5.  Formulare de nominalizare pentru candidaţii propuşi;
6.  Recomandări de nominalizare;
7.  Formulare de confidenţialitate;
8.  Formularele declaraţiilor necesare a fi completate de către candidaţi;
9.
Formulare ale comunicărilor/solicitărilor de informaţii cu privire la candidaturi;

10.  Lista elementelor confidenţiale şi a celor care trebuie aduse la cunoştinţă publică;
11.  Lista detaliată a documentelor necesare în vederea depunerii candidaturii de către persoane fizice şi juridice, în funcţie de etapele procedurii de selecţie;
12.  Lista elementelor pentru verificarea candidaţilor aflaţi în lista lungă;
13.  Lista elementelor pentru verificarea candidaţilor aflaţi în lista scurtă;
14. Orice alte documente sau activităţi care reies din respectarea prevederilor OUG nr. 109/2011, cu modificările şi completările ulterioare, precum şi ale normelor metodologice aprobate prin HG nr. 722/2016.
PĂRȚI RESPONSABILE ÎN PROCEDURA DE SELECȚIE

Procedura de selecție a candidatilor pentru funcțiile de membri în Consiliul de Administratie al Societății DRUMURI MUNICIPALE TIMISOARA SA  se va efectua de Comisia de selectie desemnată prin Hotărâre a Consiliului Local nr. 64/2021 asistată de un expert specializat în recrutarea resurselor umane. 


Secretariatul Comisiei de selecție a candidatilor pentru functiile de membri in Consiliul de Administratie este asigurat de dna Lazăr Violeta, Biroul Guvernanță Corporativă și Monitorizare Societăți, tel 0256/408.350, e-mail violeta.lazar@primariatm.ro.

Conform normelor de aplicare ale OUG nr. 109/2011, comisia de selecție este asistată în toate activitățile necesare procedurii de selecție de un expert independent contractat de către Primăria Municipiului Timișoara, în calitatea sa de autoritate publică tutelară a Societății DRUMURI MUNICIPALE TIMIȘOARA S.A în vederea asistării comisiei sus-menționate. 


Expertul independent desemnat ca urmare a desfășurării procedurii de achiziție publică este FOX MANAGEMENT CONSULTANTS SRL reprezentată de către: dna. Magdalena Radu – tel: 0799.35.85.82, e-mail: office@foxconsultants.ro.
METODE DE COMUNICARE CE URMEAZĂ A FI FOLOSITE

Pentru relații suplimentare vă puteți adresa comisiei de selecție, respectiv expertului independent, prin datele de contact afișate mai sus, sau în scris prin depunere la Registratura Primăriei Municipiului Timișoara, cam. 12, parter, Bv. C. D. Loga, nr. 1, Timisoara, Jud, Timis.

ELEMENTE DE CONFIDENȚIALITATE
1. Comisia de Selecţie și expertul independent vor asigura transparenţa asupra întregului proces de recrutare şi selecţie.
2. Toate informaţiile necesare candidaţilor,  pe întreg parcursul procesului de selecţie, vor fi comunicate acestora. 

3. Toate informaţiile cu caracter personal vor fi confidenţiale.

4. Lista lungă este confidenţială. Candidaţii acceptaţi sau respinşi de pe această listă vor primi individual, o informare scrisă în acest sens.
5. Numai reprezentanţii autorităţii publice tutelare au dreptul de a decide şi de a face eventuale comunicări către presa scrisă pe marginea acestei proceduri de recrutare şi selecţie.

Toate dosarele de candidatura ale aplicantilor vor fi tratate in deplina confidentialitate atât de catre prestator-expertul independent cit si de catre beneficiar-autoritatea publica tutelara. De asemenea, confidentialitatea datelor se refera si la a nu folosi in interes propriu aceste informatii. 


Informatiile privind identitatea candidatilor vor fi tratate cu cel mai inalt grad de confidentialitate iar accesul la aceste informatii se limiteaza numai la acele persoane care sunt implicate in procesul decizional. 

Lista elementelor confidențiale:
· Identitatea, datele personale si dosarele de candidatura ale aplicantilor; 

· Informaţii referitoare la viaţa privată, profesională sau publică a aplicanților.
Lista elementelor ce pot fi făcute publice:

· Matricea Profilului Consiliului de Administratie

· Profilul candidatului ideal

· Criterii de selectie si de evaluare

· Grile de punctaj

· Plan de interviu 

· Modele de declaratii

· Scrisoarea de asteptari 
Lista elementelor accesibile doar comisiei de selectie si expertului independent:

· Toate punctajele obtinute in cursul evaluarilor/clarificarilor intermediare si integrate in matrice.

· Rezultatele interviurilor si elementele, amanuntele, exemplele si toate datele oferite de candidati pe parcursul acestora, cu excepția datelor cu caracter confidențial. 

· Lista lungă a candidaților calificați și lista scurtă a candidaților calificați pentru etapa a doua de selecție.
RISCURI IDENTIFICATE/POSIBILE MASURI CE VOR FI LUATE PENTRU DIMINUAREA ACESTOR RISCURI

	
	Risc identificat
	Impact
	Probabilitate de aparitie
	Măsuri de minimizare

	1
	Modificari legislative 
	mare
	mica
	Buna pregatire a membrilor echipei de proiect in privinta sarcinilor pe care le au de executat astfel incit, la aparitia unei eventuale modificari in legislatie, impactul sa fie minim si sa se asigure implementarea imediata a masurilor prevazute 

	2 
	Criza de timp /neîncadrare în termenele prevăzute de legislație
	moderat 
	medie
	Alocarea unor rezerve de timp pe fiecare activitate și pe fiecare etapă a proiectului; pregătirea din timp a documentelor; stabilirea atrribuțiilor fiecărui membru al echipei; buna colaborare cu expertul independent; alocarea unui număr sufficient de personal in secretariatul comisiei de selectie

	3 
	Intărzieri în derularea procedurii datorate expertului independent 
	moderat
	medie
	Respectarea angajamentelor asumate prin oferta tehnică depusă;alocarea unui număr suficient de specialiști HR; organizarea de ședințe de consultare/planificare 

Preluarea sarcinilor de catre un alt Project manager cu competente similare

Replanificarea activitatilor Project managerului astfel incit sa treaca de perioada de indisponibilitate

	4 
	Numar mic de candidați care aplică 
	mare
	medie 
	Publicitate adecvată/adăugarea de canale noi pe care să se transmită mesajele campaniei de recrutare; Abordarea directă cu metode de head-hunting a țintelor identificate cu ajutorul celorlalți candidați 

Reluarea transmiterii mesajului publicitar

Mediatizarea procesului de recrutare prin metode de comunicare directa cu potentiali candidati ( structuri profesionale locale, organizatii locale de afaceri, etc. )

	5 
	Abandon al procesului din partea candidaților din lisat scurtă/aleși în final 
	mare 
	medie 
	Asigurarea unui flux initial de candidați suficient de mare pentru a permite ca pe lista scurtă să se afle un numar suficient de candidați acceptați; scurtarea la minim posibil a perioadei de decizie de acceptare a unui candidat; conștientizarea candidatului cu privire la derularea procedurii; clarificarea, pe cît posibil, a întrebărilor/problemelor ridicate de candidat legate de ocuparea postului. 

Comunicare clara si concisa cu candidatii 

Accesibilitatea procesului de recrutare si selectie astfel incit sa permita unui numar cit mai mare de candidati sa aplice  si sa se califice  

Scurtarea la minim posibil a perioadei de decizie de acceptare a candidatilor pentru a impiedica abandonul acestora din motivul duratei prea mari a procesului de recrutare




LISTA ELEMENTELOR PENTRU VERIFICAREA CANDIDAȚILOR AFLAȚI ÎN LISTA SCURTĂ
Declaraţia de intenţie cuprinde un rezumat al experienţei manageriale a candidatului şi o argumentare a legăturii dintre profilul candidatului, anume experienţa sa profesională acumulată până la momentul candidaturii şi felul în care aceasta ar putea contribui la soluţionarea provocărilor manageriale cu care se confruntă întreprinderea publică.
 Conţinutul declaraţiei de intenţie pentru functia de membru in Consiliul de Administratie
· Elemente obligatorii de structură ale declaraţiei de intenţie pentru functia de membru in Consiliul de Administratie

a) legătura dintre profilul candidatului şi obiectivele pe care trebuie să le realizeze, conform scrisorii de aşteptări;

· viziunea candidatului privind dezvoltarea întreprinderii publice, prin prisma poziţiei pe care doreşte să o ocupe în cadrul Societatii. Toţi candidaţii, indiferent de poziţia pe care doresc să o ocupe în cadrul Societatii, prezintă viziunea cu privire la dezvoltarea generală pe termen scurt, mediu şi lung a întreprinderii publice, astfel încât aceasta să poată contribui la rezultatele dorite de acţionari şi exprimate prin scrisoarea de aşteptări.

·  elaborarea declaraţiei de intenţie se face ţinând cont de profilul profesional al candidatului şi de profilul candidatului din cadrul Societatii pentru care doreşte să candideze.

b) aprecieri asupra necesităţii dezvoltării elementelor de guvernanţă corporativă;

· prezentarea consideraţiilor pe tema guvernanţei corporative, din care să rezulte cunoştinţele în domeniul guvernanţei corporative şi viziunea asupra acestui domeniu cu aplicabilitate în întreprinderea publică.  Candidaţii prezintă în declaraţiile de intenţie acţiunile şi mijloacele folosite prin care pot să îşi îndeplinească funcţiile de supraveghere, control şi tragere la răspundere.

c) răspunsurile şi viziunea candidaţilor cu privire la aşteptările acţionarilor.

· declaraţia de intenţie cuprinde atât răspunsul sau poziţia candidatului faţă de dezideratele din scrisoarea de aşteptări, cât şi o argumentare a legăturii dintre profilul candidatului şi felul în care acesta ar putea contribui la îndeplinirea obiectivelor şi ţintelor cuprinse în scrisoarea de aşteptări.

· declaraţia de intenţie cuprinde şi o argumentare a legăturii dintre profilul candidatului şi responsabilităţile consiliului.

· declaraţia de intenţie include şi înţelegerea candidaţilor asupra specificului întreprinderii publice, contextului naţional şi internaţional în care întreprinderea publică acţionează, elementele de misiune şi strategie corporativă, în vederea atingerii aşteptărilor acţionarilor exprimate în scrisoarea de aşteptări.

· Elemente recomandabile a fi inluse in declaraţia de intenţie a candidatului :

a) aprecieri cu privire la provocările specifice cu care se confruntă întreprinderea publică, raportate la situaţia contextuală a acesteia; În funcţie de profilul său şi de abilităţile pe care doreşte să le prezinte, candidatul poate include în declaraţia de intenţie:

· elemente ale unei analize SWOT, 

· elemente ale unui plan de marketing, de restructurare sau financiar al întreprinderii publice.

b) exemple de indicatori pe care candidatul îi consideră oportuni pentru monitorizarea performanţei;

· indicatori de performanţă financiari şi nefinanciari pentru măsurarea obiectivelor prezentate în scrisoarea de aşteptări;

· indicatori de performanţă financiari şi nefinanciari oportuni pentru stabilirea componentei variabile a remuneraţiei.

c)     c) constrângeri, riscuri şi limitări pe care candidatul consideră că le-ar putea întâmpina în implementarea măsurilor propuse.

· constrângerile, riscurile şi limitările pe care candidatul consideră că le-ar putea întâmpina în implementarea măsurilor propuse;

· resursele materiale, umane, informaţionale şi altele asemenea de care ar avea nevoie pentru implementarea măsurilor propuse.

        PLAN DE INTERVIU
privind selecția membrilor in Consiliul de administrație 

al Societatii DUMURI MUNICIPALE TIMISOARA S.A  

1. Data desfăşurării interviului: 

2. Locul desfăşurării interviului: 

3. Derularea interviului: vor fi analizate cunoștințele profesionale și abilitățile candidaților, urmarind, in baza analizei competentelor, trasaturilor si cerintelor prescriptive si proscriptive, definitivarea punctajelor si stabilirea ierarhiei in lista scurta a candidatilor. Astfel, se vor avea in vedere, fără a se limita la acestea, următoarele:

 dosarul de candidatură plus Declaratia de intentie 

 matricea profilului de candidat 

4. Punctarea pe fisa individuala (atasata) se va realiza cu note de la 1 (novice) la 5 (expert) pentru toate criteriile prevazute in matricea profilului de candidat si tinand cont de indicatorii stabiliti pentru fiecare din criterii, asa cum acestia au fost definiti in cadrul matricei consiliului de administratie

5.Pentru fiecare dintre candidati va fi alocat un timp de maxim 30 de minute de derulare a interviului individual. 

[image: image1.emf]Grila de punctaj conform prevederilor Anexei 1a din Anexa 1 la HG nr. 722/2016  pentru aprobarea Normelor metodologice de aplicare a unor prevederi din OUG nr. 109/2011 

Punctaj Nivel de competenţă

1

Novice

• Aţi demonstrat excelenţă în aplicarea acestei competenţe în multiple consilii de administraţie şi/sau organizaţii;

• Sunteţi privit/ă ca un (o) expert/ă, conducător/oare şi inovator/oare în aceasta competenţă de către consiliul, organizaţia şi/sau organizaţiile din 

afară.

Sunteţi capabil/ă să îndepliniţi cu succes funcţiile asociate acestei competenţe. Poate fi necesar, uneori, ajutorul persoanelor cu mai multă experienţă, 

• Aţi aplicat această competenţă cu succes în trecut, cu minim de ajutor;

• Înţelegeţi şi puteţi discuta aplicarea şi implicaţiile schimbărilor în procesele, politicile şi procedurile din acest sector.

Puteţi îndeplini sarcinile asociate cu această aptitudine fără asistenţă. Sunteţi recunoscut/ă în cadrul organizaţiei curente ca un (o) expert(ă) în această 

• Aţi oferit idei practice/relevante, resurse şi perspective practice referitoare la procesul sau îmbunătăţirile practice, la nivel de guvernanţă a consiliului 

Descriere

Sunteţi cunoscut/ă ca un (o) expert/ă în acest sector. Puteţi oferi ajutor şi găsi soluţii pentru dileme şi probleme complexe referitoare la această zonă 

de expertiză.

5

Expert

2

Intermediar

3

Aveţi o înţelegere a cunoştinţelor de bază.

Aveţi un nivel de experienţă câştigat prin formare fundamentală şi/sau prin câteva experienţe similare. Această aptitudine presupune sprijin extern.

• Înţelegeţi şi puteţi discuta termeni, concepte, principii şi probleme legate de această competenţă;

• Faceţi uz activ de legi, regulamente şi ghiduri.

• Sunteţi capabil/ă să interacţionaţi şi să purtaţi discuţii constructive cu conducerea executivă, dar şi să instruiţi alte persoane în aplicarea acestei 

competenţe.

Competent

4

Avansat


FISA PUNCTARE INTERVIU 
	Nume si prenume: 

	Functia: candidat la pozitia de membru in Consiliul de Administratie DRUMURI MUNICIPALE TIMISOARA S.A      

	
	Criterii
	Obligatoriu /Opţional


	Pondere (0-1)


	Nivel

	
	
	B
	C
	

	 Competenţe 
	1. Competente specifice sectorului

	
	1.1 Cunoştinţe în domeniul lucrărilor de construcţii ale drumurilor şi autostrăzilor
	Oblig.
	1
	3

	
	1.2. Cunoaşterea proceselor tehnologice/operaţionale în domeniul lucrărilor de construcţii ale drumurilor şi autostrăzilor
	Oblig.
	0.5
	3

	
	2. Competente profesionale de importanta strategică

	
	2.1 Viziune şi planificare strategică
	Oblig.
	1
	4

	
	2.2  Capacitatea de luare a deciziilor şi de evaluare a impactului acestora asupra întreprinderii şi angajaţilor acesteia
	Oblig.
	1
	

	
	2.3 Marketing strategic
	Oblig.
	0.5
	3

	
	2.4  Managementul riscului
	Oblig.
	1
	5

	
	2.5 Legislaţie
	Oblig.
	0.5
	3

	
	2.6  Finanţe şi contabilitate
	Oblig.
	1
	4

	
	3. Guvernanța corporativă

	
	3.1 Competenţe de guvernanţa corporativă
	Oblig.
	1
	3

	
	3.2 Monitorizarea performanţei
	Oblig.
	0.5
	4

	
	4. Social si personal

	
	4.1 Abilităţi de comunicare şi negociere
	Oblig.
	1
	4

	
	4.2 Capacitatea de analiză şi sinteză
	Oblig.
	1
	3

	
	4.3 Abilităţi de relaţionare
	Oblig.
	0.5
	3

	
	Subtotal 
	
	
	

	
	Subtotal ponderat


	
	
	

	II. Trăsături 
	1. Integritate şi reputaţie
	Oblig.
	1
	4

	
	2. Independenta
	Oblig.
	1
	2

	
	3. Expunere politica 


	Opt.
	0.5
	2

	
	4. Aliniere cu Scrisoarea de asteptari 
	Oblig.
	1
	4

	
	Subtotal 
	
	
	

	
	Subtotal ponderat
	
	
	

	
	
	
	
	

	III. Cerinţe prescriptive şi proscriptive
	1. Numar de mandate
	Oblig
	1
	

	
	2. Ani de când deține funcție de conducere în organizație

 
	Oblig.
	1
	

	
	3 Rezultate economico-financiare ale intreprinderilor in care si-a exercitat mandatul de administrator sau de director 


	Oblig 
	1
	

	
	4.Inscrieri in cazierul fiscal si judiciar
	Oblig 
	1
	

	
	5.Studii superioare si experiență relevantă în domeniul de activitate al societății sau conexe

	Oblig 
	1
	

	
	Subtotal 
	
	
	

	
	Subtotal ponderat

